שיינדל ויינשטיין

שיינדל ויינשטיין (שו"ש, שיינדי ויינשטיין; ב' באדר ב' תש"ח, 22 במרץ 1948) היא סופרת חרדית, הייתה עורכת המוסף השבועי לנשים "הבית שלנו" של העיתון "המודיע".

נולדה בלוצרן, שווייץ. אביה היה הסופר החרדי העברי-יידי דוד זריצקי. אמה הייתה ברטה לבית ארלנגר. בילדותה עלתה עם הוריה לישראל. היא מתגוררת בירושלים, נשואה ליצחק וינשטיין, ואם לשלושה עשר ילדים. אחיה הוא מומחה הכשרות הרב יוסף זריצקי.

בשנת 1969 ייסדה והחלה לערוך תחת השם "שו"ש" את המוסף "הבית שלנו" ב"המודיע", שבו כתב גם אביה. לאורך השנים התרחב המוסף. היא כותבת בו מאמרים וסיפורים. ביוני 2018 פרשה מעבודתה ב"המודיע" לאחר כיובל שנות עריכה.

הערות שוליים

סגל המודיע
משפחת ארלנגר
ישראליות ילידות שווייץ
ישראלים ילידי שווייץ
סופרות ישראליות הידועות בשם עט
סופרים ישראלים הידועים בשם עט
סופרות חרדיות ישראליות
סופרים חרדים ישראלים
עיתונאיות חרדיות ישראליות
ישראליות שנולדו ב-1948
ישראלים שנולדו ב-1948